stanford-oval/wikipedia huggingface dataset:
วัดเกาะถ้ำ

| วัดเกาะถ้ำ |
| --- | --- |

ที่ตั้ง: ตำบลเขารูปช้าง อำเภอเมืองสงขลา จังหวัดสงขลา
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดเกาะถ้ำ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเขารูปช้าง อำเภอเมืองสงขลา จังหวัดสงขลา อยู่ห่างจากสามแยกสำโรง ตามเส้นทางสายสงขลา-นาทวี ประมาณ 2 กิโลเมตร มีที่ดินตั้งวัดเนื้อที่ 49 ไร่ 3 งาน 10
วัดเกาะถ้ำสร้างเมื่อ พ.ศ. 2357 เดิมตั้งอยู่บนที่ราบ มีชื่อว่า วัดสพานยาว ครั้งเมื่อเมืองสงขลาถูกข้าศึกยกทัพมาโจมตี บริเวณเกาะถ้ำนี้ได้เป็นสถานที่ยกทัพมาต่อสู้และใช้กลอุบายทำให้ข้าศึกถอยทัพไป ทำให้ทัพไทยชนะข้าศึกได้ ต่อมาพระยาวิเชียรคีรี (บุญสังข์ ณ สงขลา) ได้สร้างรอยพระพุทธบาทจำลองบนหิน ประดิษฐานไว้บนภูเขาแล้วให้ย้ายวัดสะพานยาวที่ตั้งอยู่บนที่ราบไปสร้างบนภูเขา และให้มีนามว่า "วัดเกาะถ้ำ"เมื่อครั้งสมเด็จพระมหาสมณเจ้า กรมพระยาวชิรญาณวโรรส เสด็จตรวจการณ์คณะสงฆ์มณฑลปักษ์ใต้ พ.ศ. 2455 ทรงรถยนต์เสด็จสวนตูล และได้แวะทอดพระเนตรวัดเกาะถ้ำ ปรากฏความว่า "ระยะทางราว 200 เส้นเศษ แวะทอดพระเนตรวัดเกาะถ้ำตามทางวัดนี้พระอธิการคงเป็นเจ้าอาวาสพระสงฆ์เป็นธรรมยุตมี 5 รูป หรือ 6 รูป ตั้งอยู่บนเขา แลเห็นที่ทางในจังหวัดนั้นเป็นรมณียสถานปัจจุบันภายในวัดมีโบราณสถานที่สำคัญ ๆ ได้แก่ อาคารก่ออิฐถือปูนและเจดีย์บนยอดเขา และรอยพระพุทธบาท"
วัดได้รับพระราชทานวิสุงคามสีมาเมื่อ วันที่ 17 กันยายน พ.ศ. 2451 เขตวิสุงคามสีมา กว้าง 12.50 เมตร ยาว 14.50 เมตร ด้านการศึกษา ทางวัดให้ราชการตั้งโรงเรียนชื่อ่ว่า โรงเรียนวัดเกาะถ้ำ ก่อตั้งขึ้นเมื่อวันพฤหัสบดีที่ 1 เดือนมิถุนายน พ.ศ. 2465 ตามพระราชบัญญัติการประถมศึกษา พ.ศ. 2464 โดย รองอำมาตย์โทหลวงภักดีรณฤทธิ์ นายอำเภอเมืองสงขลา รองอำมาตย์พันธ์ สุขวัลลี ขุนเกิด ถิรวุธ กำนันตำบลเขารูปช้าง และเจ้าอธิการพรหมทอง เจ้าอาวาสวัดเกาะถ้ำ โดยใช้ชื่อว่า “โรงเรียนประชาบาล ตำบลเขารูปช้าง 1 (วัดเกาะถ้ำ)” ให้พระภิกษุนุ่ม สุวรรณไชโย เป็นครูผู้สอน และได้เกณฑ์เด็กในหมู่ที่ 1 – 7 เข้าเรียน ได้จำนวนทั้งสิ้น 15 คน วิชาที่เปิดสอนมี อ่าน คัด เขียน ความรู้เมืองไทย วิทยาการ สุขศึกษา พลศึกษา การฝีมือ และลูกเสือ
รางวัลภาพยนตร์แห่งชาติ สุพรรณหงส์ ครั้งที่ 15

| รางวัลภาพยนตร์แห่งชาติ สุพรรณหงส์ ครั้งที่ 15 th |
| --- | --- |
วันที่: 4 มกราคม 2549
สถานที่: บริเวณอนุสรณ์สถาน เรือตรวจการ 813 พังงา, ประเทศไทย
ดำเนินรายการโดย: ทราย เจริญปุระ อัษฎาวุธ เหลืองสุนทร (ช่วงที่ 1) วรนุช วงษ์สวรรค์ สัญญา คุณากร (ช่วงที่ 2)
เหตุการณ์สำคัญ
ภาพยนตร์ยอดเยี่ยม: มหา'ลัยเหมืองแร่
ได้รางวัลมากที่สุด: มหา'ลัยเหมืองแร่ (7)
เข้าชิงมากที่สุด: มหา'ลัยเหมืองแร่ (13)
 ← 14  รางวัลสุพรรณหงส์  16 → 
พิธีมอบรางวัลภาพยนตร์แห่งชาติ สุพรรณหงส์ ครั้งที่ 15 ประจำปี พ.ศ. 2548 จัดโดยสมาคมสมาพันธ์ภาพยนตร์แห่งชาติ จัดขึ้นเมื่อคืนวันที่ 4 มกราคม พ.ศ. 2549 ณ บริเวณอนุสรณ์สถาน เรือตรวจการ 813 บ้านบางเนียง ตำบลคึกคัก อำเภอตะกั่วป่า จังหวัดพังงา
ภาพยนตร์ยอดเยี่ยม 
 - มหา'ลัยเหมืองแร่
ฉัตรชัย เปล่งพานิช ผู้ชนะรางวัลนักแสดงนำชายยอดเยี่ยม
สนธยา ชิตมณี ผู้ชนะรางวัลนักแสดงสมทบชายยอดเยี่ยม
ผู้ชนะรางวัล จะเน้นด้วย ตัวหนา
รางวัลภาพยนตร์ยอดเยี่ยม

มหา'ลัยเหมืองแร่ (จีทีเอช)
จอมขมังเวทย์
ซุ้มมือปืน
เฉิ่ม
เพื่อนสนิท​
รางวัลผู้กำกับภาพยนตร์ยอดเยี่ยม

จิระ มะลิกุล - มหา'ลัยเหมืองแร่
คงเดช จาตุรันต์รัศมี - เฉิ่ม
สนานจิตต์ บางสพาน - ซุ้มมือปืน
คมกฤษ ตรีวิมล - เพื่อนสนิท
สันติ แต้พานิช - เสือร้องไห้
รางวัลผู้แสดงนำชายยอดเยี่ยม

ฉัตรชัย เปล่งพานิช - จอมขมังเวทย์
เพ็ชรทาย วงษ์คำเหลา - เฉิ่ม
ฉัตรชัย เปล่งพานิช - ซุ้มมือปืน
ซันนี่ สุวรรณเมธานนท์ -  เพื่อนสนิท
พิชญะ วัชจิตพันธ์ - มหา’ลัยเหมืองแร่
รางวัลผู้แสดงนำหญิงยอดเยี่ยม

นวรัตน์ เตชะรัตนประเสริฐ - เอ๋อเหรอ
พิยดา อัครเศรณี - คนระลึกชาติ
นงนุช สมบูรณ์ - แหยมยโสธร
ศิรพันธ์  วัฒนจินดา - เพื่อนสนิท
วรนุช  ภิรมย์ภักดี - เฉิ่ม
รางวัลผู้แสดงประกอบชายยอดเยี่ยม

สนธยา ชิตมณี - มหา'ลัยเหมืองแร่
นิรุตติ์ ศิริจรรยา - ซุ้มมือปืน
ด.ช.วีรภักดิ์ แก่นสุวรรณ - เอ๋อเหรอ
แอนโทนี่ โฮวาร์ด กูลด์ - มหา'ลัยเหมืองแร่
สันติสุข พรหมศิริ - ซุ้มมือปืน
รางวัลผู้แสดงประกอบหญิงยอดเยี่ยม

สาธิดา เขียวชะอุ่ม - เอ๋อเหรอ
ซินดี้ เบอร์บริดจ์ - กบฎท้าวศรีสุดาจันทร์
ปาณิสรา พิมพ์ปรุ - เพื่อนสนิท
พิชณ์นาฏ สาขากร - บุปผาราตรี เฟส 2
รางวัลบทภาพยนตร์ยอดเยี่ยม

นิธิศ ณพิชญสุทิน  - เพื่อนสนิท
คงเดช จาตุรันต์รัศมี - เฉิ่ม
สนานจิตต์ บางสพาน - ซุ้มมือปืน
จิระ มะลิกุล - มหา'ลัย เหมืองแร่
พจน์ อานนท์ - เอ๋อเหรอ
รางวัลกำกับภาพยอดเยี่ยม

ธีระวัฒน์ รุจินธรรม - ซุ้มมือปืน
ณัฐวุฒิ กิตติคุณ - จอมขมังเวทย์
สยมภู มุกดีพร้อม - เฉิ่ม
ณัฐวุฒิ กิตติคุณ - ต้มยำกุ้ง
ชาญกิจ ชำนิวิกัยพงศ์ - มหา'ลัย เหมืองแร่
รางวัลลำดับภาพยอดเยี่ยม

วิชชา โกจิ๋ว - เพื่อนสนิท
สุนิตย์ อัศวินิกุล - ซุ้มมือปืน
มารุต ศีลาเจริญ - ต้มยำกุ้ง
ปาน บุษบรรณ - มหา'ลัย เหมืองแร่
รางวัลกำกับศิลป์ยอดเยี่ยม

เอก เอี่ยมชื่น - มหา'ลัยเหมืองแร่
ศรันย์นนท์ ผันอากาศ - กบฎท้าวศรีสุดาจันทร์
วิทยา ชัยมงคล - ซุ้มมือปืน
อรรคเดช แก้วโคตร - ต้มยำกุ้ง
ศราวุฒิ รอดเทศ - นรก
รางวัลออกแบบและจัดเครื่องแต่งกายยอดเยี่ยม

อภิญญา ชวรางกูร - มหา'ลัยเหมืองแร่
ชาติชาย ไชยยนต์ - กบฎท้าวศรีสุดาจันทร์
นิรชรา วรรณาลัย - แหยมยโสธร
รางวัลแต่งหน้าและทำผมยอดเยี่ยม

วิทยา ดีรัตน์ตระกูล - จอมขมังเวทย์
รางวัลดนตรีประกอบภาพยนตร์ยอดเยี่ยม

ชาติชาย พงษ์ประภาพันธ์ - ซุ้มมือปืน
แสนแสบ - จอมขมังเวทย์
ไวล์ท แอนท์ ฮาทร์ - มหา'ลัย เหมืองแร่
แสนแสบ - เอ๋อเหรอ
รางวัลเพลงนำภาพยนตร์ยอดเยี่ยม

หนึ่งในหัวใจพ่อ - แสนแสบ - เอ๋อเหรอ
เวลาที่เหลืออยู่ - ทิวา สาระจูทะ - ซุ้มมือปืน
คนลวงรัก - ไพบูลย์ คณะสุข - แหยมยโสธร
รางวัลบันทึกเสียงยอดเยี่ยม

นเรศ สราภัสสร - ห้องบันทึกเสียงรามอินทรา - มหา'ลัยเหมืองแร่
ไชยเชษฐ เศรษฐี , ห้องบันทึกเสียงรามอินทรา - ซุ้มมือปืน
ปรีเทพ บุณเดช , ห้องบันทึกเสียงรามอินทรา - ต้มยำกุ้ง
ปรีเทพ บุณเดช , ห้องบันทึกเสียงรามอินทรา - รับน้องสยองขวัญ
ธรณ์ธันย์ โพล้งพลับ , ห้องบันทึกเสียงรามอินทรา - ลองของ
รางวัลการสร้างภาพพิเศษยอดเยี่ยม

โอเรียลทัล โพสต์ - จอมขมังเวทย์
รางวัลภาพยนตร์สั้นนักศึกษายอดเยี่ยม

Post-IT ไดอารี่สีน้ำเงิน  -  ทีม Generation X จาก มหาวิทยาลัยมหาสารคาม
รางวัลสุพรรณหงส์เกียรติยศ

พนม ยีรัมย์ และ ปรัชญา ปิ่นแก้ว - ต้มยำกุ้ง
วัดเกาะราษฏร์ศรัทธาราม

| วัดเกาะราษฏร์ศรัทธาราม |
| --- | --- |

ชื่อสามัญ: วัดเกาะราษฏร์ศรัทธาราม, วัดปกปาก
ที่ตั้ง: ตำบลเมืองใหม่ อำเภอราชสาส์น จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูศรัทธาธรรมวิสุทธ์
 สถานีย่อยพระพุทธศาสนา
วัดเกาะราษฏร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองใหม่ อำเภอราชสาส์น จังหวัดฉะเชิงเทรา ปัจจุบันมีพระครูศรัทธาธรรมวิสุทธ์ เป็นเจ้าอาวาส
วัดเกาะราษฎร์ศรัทธาราม หรือที่ชาวบ้านเรียกว่า วัดปกปาก เหตุที่ชื่อวัดเกาะราฎร์ศรัทธารามอันเนื่องมาจากพื้นที่ด้านทิศเหนือ ตะวันออกและทิศใต้ ติดกับคลองท่าลาด ต่อมาด้านหลังทิศตะวันตกพื้นที่ถูกน้ำกัดเซาะกลายเป็นลำคลองเชื่อมต่อกันทำให้ที่ตั้งวัดกลายเป็นเกาะกลางน้ำ ส่วนชื่อวัดปกปากมาจากที่วัดนี้ตั้งอยู่ตรงที่ปากคลองโปกปาก ต่อมาคำเรียกเพี้ยนไปมาเป็น "ปกปาก" ประวัติวัดกล่าวว่า นายแดง นางอ้วน เป็นผู้มีจิตศรัทธาถวายที่ดินสร้างวัดและมีพระอาจารย์อิ่ม ขุนพิทักษ์อาณาเขตร์ กำนัน นายเพ็ดนางหลิ่ม นายวอน นายสอน ร่วมกันบริจาคทรัพย์สินส่วนตัวและเรี่ยรายชาวบ้านในท้องถิ่นมาสร้างวัดขึ้น
วัดเกาะราษฏร์ศรัทธารามตั้งวัดเมื่อ พ.ศ. 2419	 ได้รับพระราชทานวิสุงคามสีมาครั้งหลังเมื่อวันที่ 3 มิถุนายน พ.ศ. 2538
อุโบสถหลังเก่ามีสภาพทรุดโทรมมาก ผูกพัทธสีมาเมื่อ พ.ศ. 2443 มีขนาดกว้าง 5.35 เมตร ยาว 11.10 เมตร เป็นอาคารทรงไทยสมัยรัตนโกสินทร์ตอนต้น หลังคามุงกระเบื้อง ผนังก่อด้วยอิฐถือปูนทั้งหลัง ภายนอกมีใบเสมาล้อมรอบและมีลูกนิมิตอยู่ในอุโบสถ ในวัดยังมีซากเปลือกหอยดึกดำบรรพ์ที่ทางวัดได้ขุดพบ บริเวณต้นโพธิ์หน้าวัดมีซากตะเคียนอยู่ด้วย อุโบสถหลังใหม่เริ่มสร้างเมื่อ พ.ศ. 2513
สยามซีเคร็ทเซอร์วิส

| สยามซีเคร็ทเซอร์วิส |
| --- | --- |

ข้อมูลพื้นฐาน
ที่เกิด: กรุงเทพ ประเทศไทย
แนวเพลง: ป็อป, ร็อก, บริตป็อป
ช่วงปี: 2541 - ปัจจุบัน
ค่ายเพลง: ฟิลล์ฮาร์โมนิค

สมาชิก: กฤช ทวีสิน  ภากร มุสิกบุญเลิศ  ปิย์นาศ กรัดศิริ  อธิชัย โปษยานนท์

เว็บไซต์: My Space Facebook
สำหรับวงดนตรี ในชื่อเดียวกันนี้ ดูบทความที่ สยามซีเคร็ทเซอร์วิส (อัลบั้ม)
สยามซีเคร็ทเซอร์วิส กลุ่มดนตรีบริตป็อป ด้วยดนตรีที่ซับซ้อน และแนวเพลงที่แปลกทำให้พวกเขากลายเป็นตำนานบทหนึ่งของวงการเพลงไทย โดยจุดเริ่มต้นเริ่มจากสมาชิก 4 คนซึ่งต่อมาก็คือวงอะไรจ๊ะ[ต้องการอ้างอิง]ได้รวมวงเล่นดนตรีกัน แต่ต่อมา ตุล(ร้องนำ)ต้องไปศึกษาต่อที่ต่างประเทศ วงก็เลยชวน กฤช ทวีสิน(ช้าง) ซึ่งเคยร้องเพลงให้กับ สมเกียรติ อริยะชัยพาณิชย์ (อัลบั้ม Zequence) เข้ามาร้องแทน และได้ออกอัลบั้มในนามวง สยามซีเคร็ทเซอร์วิส ในวันที่ 17 กรกฎาคม 2541 โดยใช้ชื่ออัลบั้มเป็นชื่อเดียวกับชื่อวง
สมาชิก

กฤช ทวีสิน (ช้าง) — ร้องนำ
ภากร มุสิกบุญเลิศ (บีม)—  เบส
ปิย์นาศ กรัดศิริ  (ปั๊ม)— กีตาร์
อธิชัย โปษยานนท์ (ปั้ป) — กลอง
ผลงาน

สยามซีเคร็ทเซอร์วิส (พ.ศ. 2541)
สยามซีเคร็ทเซอร์วิส (2nd Edition) (พ.ศ. 2545)
วัดบางโพโอมาวาส

| วัดบางโพโอมาวาส |
| --- | --- |


ชื่อสามัญ: วัดบางโพโอมาวาส, วัดบางโพ, วัดโพคาราม
ที่ตั้ง: เลขที่ 90 ซอยประชาราษฎร์ สาย 1 ซอย 19 ถนนประชาราษฎร์ สาย 1 แขวงบางซื่อ เขตบางซื่อ กรุงเทพมหานคร 10800
ประเภท: วัดราษฎร์
นิกาย: มหานิกาย
พระประธาน: หลวงพ่อสุโขทัย
พระพุทธรูปสำคัญ: หลวงพ่อโต
เจ้าอาวาส: พระมหาสมัคร (มหาวีโร)
 สถานีย่อยพระพุทธศาสนา
วัดบางโพโอมาวาส เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร วัดมีเนื้อที่ 10 ไร่ 50 ตารางวา
ประวัติ

วัดบางโพโอมาวาสสร้างขึ้นมาตั้งแต่ปลายสมัยกรุงธนบุรี ราว พ.ศ. 2300 เดิมชื่อ วัดโพคาราม ไม่ทราบว่าใครเป็นผู้สร้าง ต่อมาเปลี่ยนชื่อมาเป็น "วัดบางโพโอมาวาส" เมื่อราว พ.ศ. 2482 สมัยอาจารย์ห้อย วุฑฒีญาโณ (มงคลกฤษ) เป็นเจ้าอาวาส
พ.ศ. 2445 ได้ทำการรื้อพระอุโบสถ แล้วสร้างขึ้นใหม่ครอบพระอุโบสถหลังเก่าแต่ขยายให้กว้างและยาวกว่าของเดิม ผู้บริจาคเงินคือ คุณแม่น้อย บริจาคเงิน 70 ชั่ง และประชาชนช่วยกันบริจาคอีกคนละเล็กคนละน้อย ต่อมาปี พ.ศ. 2474 สมัยที่พระครูวิมลสมาจาร (เสน ปุญญการี) เป็นเจ้าอาวาส ก็ได้ทำการรื้อหลังคาพระอุโบสถแล้วทำใหม่ นอกจากนั้นยังได้ทำซุ้มประตู ซุ้มหน้าต่าง ตลอดจนตกแต่งภายในพระอุโบสถ วัดได้สร้างโรงเรียนพระปริยัติธรรมเมื่อ พ.ศ. 2499 วัดได้รับพระราชทานวิสุงคามสีมาครั้งหลังเมื่อวันที่ 22 พฤศจิกายน พ.ศ. 2531
อาคารเสนาสนะ

อุโบสถมีหลังคาลดหลั่น 3 ชั้น มุงกระเบื้องเคลือบ ประดับช่อฟ้า ใบระกา หางหงส์ ภายในอุโบสถมีภาพจิตรกรรมฝาผนัง มีเรื่องราวทศชาติชาดกและเรื่องราวในพุทธประวัติ พระประธานคือ หลวงพ่อสุโขทัย เป็นพระพุทธรูปปางมารวิชัย วิหารขนาดกว้าง 7 เมตร ยาว 16 เมตร ภายในประดิษฐาน หลวงพ่อโต เป็นพระพุทธรูปศิลาแลงซึ่งอัญเชิญมาจากวัดบางลำพู (ในปัจจุบันไม่มีสภาพเป็นวัดแล้ว) อาคารเสนาสนะอื่น ๆ ได้แก่ ศาลาการเปรียญ ขนาดกว้าง 21.50 เมตร ยาว 27.75 เมตร วัดมีเจดีย์ฐานแปดเหลี่ยมเป็นที่ประดิษฐานพระประธานในอุโบสถเก่า
รายนามเจ้าอาวาส

สมภารชื่น
สมภารหว่าง (เจ้าอาวาส)
พระครูวิมลสมาจาร (เสน ปุญญาการี)
สมภารห้อง วุฑฒิญาโณ (มงคลฤกษ์)
พระครูบวรธรรมรักษ์ (ภา ธมมรกขิโต)
พระครูปลัดรัตนวัฒน์ (นา)
พระครูศรีรัตนคุณ รก. (รักษาการแทน) ปัจจุบันเป็น เจ้าพระคุณรัตนเมธี
พระมหาสันติ นาควโร
พระครูศรีรัตนคุณ รก. (รักษาการแทน) ปัจจุบันเป็น เจ้าพระคุณรัตนเมธี
พระมหาสมัคร (มหาวีโร)
วัดน้อยใน

| วัดน้อยใน |
| --- | --- |


ชื่อสามัญ: วัดน้อยใน, วัดน้อย
ที่ตั้ง: เลขที่ 48 ซอยชัยพฤกษ์ 22 ถนนชัยพฤกษ์ แขวงตลิ่งชัน เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดน้อยใน เป็นวัดราษฎร์สังกัดคณะสงฆ์มหานิกาย ตั้งอยู่ในแขวงตลิ่งชัน เขตตลิ่งชัน กรุงเทพมหานคร งานประจำปีที่สำคัญคืองานเทศน์มหาชาติในปลายเดือน 10 เริ่มจัดมาตั้งแต่ พ.ศ. 2520 วัดมีโรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ ตั้งอยู่ในที่ดินวัด
ประวัติ

วัดสร้างขึ้นเมื่อ พ.ศ. 2305 ได้รับพระราชทานวิสุงคามสีมาครั้งหลังสุดเมื่อวันที่ 18 พฤษภาคม พ.ศ. 2525 สันนิษฐานว่าเป็นวัดที่สร้างขึ้นในสมัยอยุธยาตอนปลาย ครอบครัวของนางน้อยซึ่งเป็นหญิงหม้าย มีบุตรสาว 2 คน คือ ผึ้งและจีด พร้อมด้วยพระสงฆ์รูปหนึ่งคือ พระอาจารย์หน่าย ซึ่งเป็นพระวิปัสสนา และข้าทาสบริวารของนางน้อยได้อพยพโดยทางเรือจากบ้านป่าถ่าน เกาะเมืองอยุธยา จนมาถึงบริเวณนี้ นางน้อยเห็นว่าบริเวณนี้เป็นป่ารกปราศจากผู้คน จึงจับจองที่ทำมาหากิน และทางตอนใต้ที่ดินมีวัดร้างตั้งอยู่ มีโบสถ์เก่าและวิหารรูปเรือสำเภา
ในสมัยสมเด็จพระเจ้าตากสินมหาราชที่บ้านเมืองสงบแล้ว มีผู้คนมาอาศัยอยู่ในบริเวณนี้มากขึ้น นางน้อยกับพระอาจารย์หน่ายและชาวบ้านได้ร่วมกันบูรณะวัดร้าง มีพระอาจารย์หน่ายเป็นสมภาร มีพระสงฆ์มาสมัครเป็นศิษย์เพื่อเรียนวิปัสสนากรรมฐานกันมากมาย จนเมื่อสิ้นพระอาจารย์หน่ายกับนางน้อย นางผึ้งบุตรสาวคนโตผู้ไปได้สามีอยู่ที่บางเขนก็ได้สร้างวัดหนึ่ง แล้วจะตั้งชื่อวัดว่า "วัดน้อย" ตามชื่อมารดา แต่นางจีดผู้เป็นน้องไม่ยินยอม เพราะอยากจะให้วัดที่มารดาบูรณะมีชื่อว่าวัดน้อยเช่นกัน ทั้งสองคนตกลงกันไม่ได้ พระอาจารย์จีนผู้เป็นสมภารต่อจากพระอาจารย์หน่าย ได้ตัดสินใจให้วัดที่นางผึ้งสร้างใหม่มีชื่อว่า "วัดน้อยนอก" ส่วนวัดที่นางน้อยผู้เป็นมารดาได้บูรณะมีชื่อว่า "วัดน้อยใน"
อาคารเสนาสนะ

อุโบสถหลังเก่ารื้อถอนเมื่อปี พ.ศ. 2524 แล้วสร้างอุโบสถหลังใหม่ขึ้น ณ ตำแหน่งเดิม มีพิธีวางศิลาฤกษ์เมื่อวันที่ 9 มกราคม พ.ศ. 2525 เป็นอุโบสถทรงไทย มุงกระเบื้องดินเผาเคลือบ มีช่อฟ้า ใบระกา และหางหงส์ หน้าบันทั้งด้านหน้าและด้านหลังประดับตกแต่งด้วยลวดลายปูนปั้นต่าง ๆ มีเครื่องหมาย "พร" ประดับมงกุฎอันเป็นพระนามย่อของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระประธานในอุโบสถหล่อขึ้นใหม่ตามแบบพระพุทธรูปสุโขทัย เป็นพระพุทธรูปปางมารวิชัย ขนาดหน้าตักกว้าง 3 ศอก 9 นิ้ว ลงรักปิดทอง ประดิษฐานบนฐานชุกชีปิดทองประดับกระจก มีนามว่า พระพุทธวชิรสุวัทนาสิริโสภาบพิตร
เจดีย์ตั้งอยู่ด้านหลังอุโบสถ เป็นเจดีย์ทรงระฆังแบบอยุธยาขนาดใหญ่ทาสีทองทั้งองค์ ศาลาการเปรียญเป็นอาคารไม้ทรงไทยยกพื้น ศาลาบำเพ็ญกุศลตั้งอยู่ทางทิศใต้ของเมรุ ศาลาริมน้ำอยู่ริมคลองบางกอกน้อย สร้างขึ้นเมื่อ พ.ศ. 2533 ประดิษฐานรูปเหมือนของอดีตเจ้าอาวาส 2 รูป คือ พระครูวิทยานุกูล (มั่ง อินฺทสโร) และพระอธิการนิ่ม โกวิโท
รายนามเจ้าอาวาส

หลวงตาบุญมา
พระครูวิทยานุกูล (มั่ง อินฺทสโร)
พระอธิการนิ่ม โกวิโท, หลวงตาขัณท์ (รักษาการ 2 ปี)
พระมหาวิรัต จนฺทเทโว
พระครูอดุลย์สาธุวัฒน์ (ชื้น ธมฺมสาโร)
วัดโบสถ์เมือง

| วัดโบสถ์เมือง |
| --- | --- |

ที่ตั้ง: ตำบลตลาด อำเภอเมืองจันทบุรี จังหวัดจันทบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโบสถ์เมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำจันทบุรีในตำบลตลาด อำเภอเมืองจันทบุรี จังหวัดจันทบุรี
วัดโบสถ์เมือง  สันนิษฐานว่าสร้างเมื่อปี  พ.ศ. 2395 และน่าจะสร้างขึ้นมาตั้งแต่สมัยกรุงศรีอยุธยาตอนปลาย โดยสังเกตจากใบเสมาหินทรายขาว อุโบสถ และเจดีย์ทรงลังกา นอกจากนี้ยังมีการค้นพบทับหลังอันเป็นศิลปะบาปวนตอนปลาย พ.ศ. 1510–1630 รูปพระอินทร์ทรงช้างเอราวัณในซุ้มเรือนแก้ว
อาคารและเสนาสนะที่สำคัญ ได้แก่ ศาลาการเปรียญ อุโบสถมีทับหลังศิลปะบาปวน  มีหลักฐานว่าบูรณะเมื่อ พ.ศ. 2444 และครั้งต่อมาเมื่อ พ.ศ. 2499–2501 ปัจจุบันอุโบสถมีการตกแต่งทาสีใหม่
หอสวดมนต์ เจดีย์ใหญ่บรรจุพระบรมธาตุ มีเจดีย์เล็กล้อมรอบสี่มุม โรงเรียนพระปริยัติธรรม ด้านหลังของวัดมีบันไดเดินลงไปถึงย่านท่าหลวง ชุมชนเก่าแก่ริมแม่น้ำจันทบูรี
วัดโพธาราม (จังหวัดชัยนาท)

สำหรับวัดโพธารามแห่งอื่น ดูที่ วัดโพธาราม
| วัดโพธาราม |
| --- | --- |

ชื่อสามัญ: วัดโพธาราม, วัดบ้านซ่อง
ที่ตั้ง: เลขที่ 87 หมู่ที่ 5  ตำบลแพรกศรีราชา อำเภอสรรคบุรี จังหวัดชัยนาท 17140
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธาราม เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านซ่อง ตำบลแพรกศรีราชา อำเภอสรรคบุรี จังหวัดชัยนาท วัดมีเนื้อที่ 38 ไร่ 3 งาน 63 ตารางวา
วัดโพธารามเดิมมีชื่อว่า วัดบ้านซ่อง เพราะชาวบ้านซ่องได้ร่วมกันสร้างขึ้น สร้างในสมัยพระบาทสมเด็จพระจุลจอมเกล้าเจ้าอยู่หัว ไม่มีหลักฐานปรากฏว่าใครเป็นผู้สร้างและสร้างเมื่อใด ยังปรากฏซากฐานวิหารกับซากฐานเจดีย์ คาดว่าวิธีสร้างคือ ทำการสร้างกำแพงแก้วที่หน้าอุโบสถและวิหาร ก่ออิฐแล้วสออิฐด้วยดินเหนียวก่อขึ้นไป แล้วฉาบรอบนอกด้วยปูนขาว วัดได้รับพระราชทานวิสุงคามสีมาเมื่อวันที่ 15 กรกฎาคม พ.ศ. 2445
วิหาร เจดีย์ และอุโบสถส่วนใหญ่อยู่ในสภาพทรุดโทรม อุโบสถหลังเก่าสร้างในสมัยกรุงรัตนโกสินทร์ตอนต้น โดยช่างชาวจีน ลักษณะโครงสร้างทางสถาปัตยกรรมเป็นแบบจีน บริเวณประตูทางเข้าเป็นภาพวาดสัตว์ (เช่น ปลา กุ้ง ไก่) และรูปคนจีน หลังคาประดับด้วยสิงโตปูนปั้น ภายในอุโบสถมีพระประธานศิลปะสมัยอู่ทอง ภาพจิตรกรรมฝาผนังเกี่ยวกับสภาพสังคมในยุคนั้น ผนังด้านนอกอุโบสถประดับด้วยเครื่องเคลือบจีน
วัดอุโมงค์มหาเถรจันทร์

| วัดอุโมงค์มหาเถรจันทร์ |
| --- | --- |


ชื่อสามัญ: วัดอุโมงค์มหาเถรจันทร์, วัดอุโมงค์, วัดอุโมงค์ (ใน), วัดโพธิ์น้อย, วัดมหาจันทร์, วัดอุโมงค์อริยมณฑล, วัดมหาพลอยสะหรีน้อยกลางเวียง
ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอุโมงค์มหาเถรจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ ตั้งอยูภายในกำแพงเมืองทางด้านทิศตะวันออกของศาลจังหวัดเชียงใหม่ ติดถนนราชภาคินัย มีเนื้อที่ทั้งหมด 2 ไร่ 2 งาน 43 ตารางวา
ประวัติ

วัดอุโมงค์มหาเถรจันทร์ แต่เดิมชื่อว่า วัดโพธิ์น้อย วัดมหาจันทร์ วัดอุโมงค์อริยมณฑล หรือ วัดมหาพลอยสะหรีน้อยกลางเวียง ไม่ปรากฏในเอกสารโดยตรง แต่จะมีการกล่าวที่เกี่ยวกับวัดอุโมงค์นอกเมือง และพูดถึงวัดอุโมงค์ในเมืองเล็กน้อย การเรียกชื่ออุโมงค์จะเรียกชื่อตามหลักว่า หากเห็นอุโมงค์ในเมือง เรียก อุโมงค์อริยมลฑล อุโมงค์นอกเมือง เรียก อุโมงค์เถรจันทร์ แต่ปัจจุบันเกิดการสับสน จึงเรียกอุโมงค์ในเมืองว่า อุโมงค์เถรจันทร์ และเรียกอุโมงค์นอกเมืองว่า อุโมงค์สวนพุทธธรรม
จากการบอกเล่าว่าวัดทั้งสองนี้มีเจ้าอาวาสองค์เดียวกัน ตือ มหาเถรจันทร์ หรือเถรจันทร์ การที่มี 2 พระอาราม กล่าวว่าท่านสติไม่สู้ปกติ เวลาสติดีก็อยู่ในเมือง หากสติไม่สู้ดีก็จะไปอยู่วัดอุโมงค์นอกเมือง พระมหาเถรมีความรู้ปราดเปรื่องแตกฉานทั้งทางโลกและทางธรรม ในคัมภีร์ใบลานซึ่งถอดความโดย พระมหาหมื่นวัดหอธรรม (ปัจจุบันเป็นบริเวณวัดเจดีย์หลวง) จะกล่าวถึงวัดอุโมงค์นอกเมือง และมีการผูกโยงถึงการมีวัดอุโมงค์ 2 แห่ง และมีเจ้าอาวาสองค์เดียวกัน หากเป็นเช่นตามเรื่องที่เล่า อาจกล่าวได้ว่าวัดอุโมงค์ในเมืองสร้างร่วมสมัยกับวัดอุโมงค์นอกเมือง
อีกแหล่งข้อมูลระบุว่า วัดสร้างราว พ.ศ. 1839–1840 ร้างโดยพระมหากษัตรืย์สามพระองค์เป็นสหายกันคือ พญามังรายมหาราช พญางำเมือง และพ่อขุนรามคำแหงมหาราช เมื่อ พ.ศ. 2461 พบว่าเป็นวัดร้าง อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1910 ได้รับพระราชทานวิสุงคามสีมาเมื่อ พ.ศ. 1918 กรมศิลปากรได้มีการขึ้นทะเบียนตั้งแต่ พ.ศ. 2522
อาคารเสนาสนะและปูชนียวัตถุ

วิหารศิลปะล้านนาที่ย่อมุม ด้านหน้าและด้านหลังมีหลังคาซ้อนเป็นตับ มีมุขยื่นทางด้านเหนือด้านเดียว หางหงส์ประดับด้วยกระจกสี หน้าบันประดับด้วยไม้แกะสลักรูปสัตว์และดอกประจำยามติดกระจกสี โก่งคิ้วประดับไม้แกะสลักลายเครือเถาไม่มีรวงผึ้ง กรอบประตูเป็นซุ้มโค้ง มีพระพทธรูปปูนปั้น เสาประตูประดับลวดลายร่องชาด สร้างขึ้นในระหว่างพุทธศตวรรษที่ 24–25 เจดีย์องค์ใหญ่ที่อยู่หลังวิหาร สร้างประมาณพุทธศตวรรษที่ 12–22 เจดีย์องค์เล็กที่อยู่ด้านทิศใต้วิหาร อาจจะสร้างขึ้นเมื่อประมาณต้นพุทธศตวรรษที่ 20 เจดีย์องค์เล็กซึ่งอยู่ด้านทิศใต้วิหาร เป็นโบราณสถานที่สำคัญที่สุดของวัด อาจมีอายุเก่าแก่ราวพุทธศตวรรษที่ 21
อุโบสถสร้างเมื่อประมาณ พ.ศ. 1839–1840 เป็นลักษณะทรงไทยแบบล้านนา ก่อด้วยอิฐถือปูนขาว เสาและโครงหลังคาเป็นไม้สักทั้งหลัง ของเดิมมุงด้วยกระเบื้องดินเผา ปัจจุบันได้เปลี่ยนเป็นกระเบื้องเคลือบ
ปูชนียวัตถุที่สำคัญ ได้แก่ พระพุทธเชียงแสนสิงห์หนึ่ง หรือ หลวงพ่อสมใจนึก สร้างขึ้นราว พ.ศ. 1839–1840 เป็นพระประธานในอุโบสถ ปางมารวิชัยนั่งขัดสมาธิราบ หล่อด้วยโลหะปูนผสมเกศาดอกบัวตูม และลงรักปิดทองทับอีก มีขนาดหน้าตักกว้าง 1.90 เมตร สูง 2.20 เมตร พระพุทธปฏิมากร (หลวงพ่อโต หรือ หลวงพ่อใหญ่) สร้างขึ้นราว พ.ศ. 1910–1914 เป็นพระประธานในวิหารหลวง หล่อด้วยปูนลงรักปิดทอง เกศาแบบเปลวเพลิง มีขนาดหน้าตัก 2.90 เมตร สูง 3.70 เมตร ในวิหารหลวงยังมีพระพุทธรูปเชียงแสนสิงห์สามปางมารวิชัย หล่อด้วยโลหะทองสัมฤทธิ์รมดำเกศาดอกบัวตูม มีขนาดกว้าง 77 เซนติเมตร สูง 1.05 เมตร ประดิษฐานหน้าพระประธาน (หลวงพ่อโต) และหลวงพ่อไร่หอม เป็นพระพุทธรูปทองสัมฤทธิ์ ปางมารวิชัย สร้างเมื่อ พ.ศ. 2057 ประดิษฐาน ณ วิหารหลวง
สยามกีฬารายวัน

| --- | --- |
รอบรู้วงการกีฬา อ่านสยามกีฬารายวัน
ประเภท: หนังสือพิมพ์รายวัน
รูปแบบ: กีฬา (Sport)
เจ้าของ: บริษัท สยามสปอร์ต ซินดิเคท จำกัด (มหาชน)
ผู้เผยแพร่: กิเลนการพิมพ์
หัวหน้าบรรณาธิการ: ระวิ โหลทอง
บรรณาธิการ: โอฬาร เชื้อบาง
บรรณาธิการบริหาร: ทวยเทพ ไวทยานนท์
คอลัมนิสต์: ดูที่ คอลัมนิสต์เครือสยามสปอร์ต
ก่อตั้งเมื่อ: 8 มีนาคม พ.ศ. 2528 (39 ปี)
ภาษา: ภาษาไทย
ฉบับสุดท้าย: 31 สิงหาคม พ.ศ. 2566
กลับมาเผยแพร่: 5 ธันวาคม พ.ศ. 2566
สำนักงานใหญ่: เลขที่ 66/26-29 ถนนนวลจันทร์ แขวงนวลจันทร์ เขตบึงกุ่ม แขวงรามอินทรา เขตคันนายาว กรุงเทพมหานคร
เว็บไซต์: www.siamsport.co.th
กีฬาสยาม เดิมชื่อ สยามกีฬารายวัน เป็นหนังสือพิมพ์ที่รายงานเฉพาะข่าวกีฬาและผลการแข่งขันกีฬา ฉบับแรกของประเทศไทย และมียอดจำหน่ายสูงที่สุดในประเทศไทยด้วย วางจำหน่ายฉบับปฐมฤกษ์ เมื่อวันที่ 8 มีนาคม พ.ศ. 2528
เมื่อวันที่ 16 พฤษภาคม พ.ศ. 2561 สยามกีฬารายวันได้ปรับรูปแบบโดยรวมเอาหนังสือพิมพ์ฟุตบอลสยามรายวันและมวยสยามรายวันเข้าเป็นส่วนหนึ่งของสยามกีฬารายวัน โดยก่อนหน้านั้นได้ควบเอาหนังสือพิมพ์สยามดาราเข้าเป็นส่วนหนึ่งในสยามกีฬารายวันด้วย
ดูเพิ่ม

สยามสปอร์ตซินดิเคท
สตาร์ซอคเก้อร์รายวัน
มวยสยามรายวัน
แหล่งข้อมูลอื่น

เว็บไซต์อย่างเป็นทางการ
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย 
| ด ค กเครือสยามสปอร์ต |
| --- | --- |
หนังสือพิมพ์: สยามกีฬารายวัน · สตาร์ซอคเก้อร์รายวัน · มวยสยามรายวัน · สปอร์ตพูลรายวัน · กีฬาสยาม เจาะเกมส์ · สยามบันเทิง · สปอร์ตแมนรายวัน · สยามดารา · ฟุตบอลพูลฉบับตลาดลูกหนัง · มองอย่างเซียน
นิตยสาร: กีฬาสยาม · สตาร์ซอคเก้อร์รายสัปดาห์ · ฟุตบอลสยาม · เอนเตอร์เทน · แคมปิงท่องเที่ยว · มวยโลก · มวยสยาม · มิวสิกเอ็กซ์เพรส · มวยทีวี · เวิลด์ซอคเก้อร์ · ซีคิดส์ · เอฟเอชเอ็ม ไทยแลนด์ · คาวาอี · ฮิฮิ
บริษัท: สยามอินเตอร์มัลติมีเดีย · กิเลนการพิมพ์ · สยามสปอร์ตมีเดียแมเนจเมนต์ · อินสไพร์ เอ็นเตอร์เทนเมนท์
ดูเพิ่ม: ร้านสตาร์ซอคเก้อร์ · ร้านบุ๊กเฟรนด์ส · สปอร์ตเรดิโอ · สยามสปอร์ตแชนแนล · สยามกีฬาอวอร์ดส์ · ฟุตบอลสยามโกลเด้นบอล
คอลัมนิสต์: ย.โย่ง · ยอดทอง · จ่าแฉ่ง · เตยหอม · บิ๊กจ๊ะ · ขุนไข่ · ก.ป้อหล่วน · นพนันท์ · น้องหนู · ต.โต้ง · ป๋ายาว · คุณฉุย · แอ๊ดดี้ · JACKIE · บอ.บู๋ · ลิตเติ้ลโจ · ตังกุย · โมนาลิซ่า · มาเฟียรี่ · แมวเพชร · JOKE · อ.วัน · เปาผี · มาริโน่ · ยักษ์ ดอยแดง · ชู้ตเอาต์ · ศาธนันท์ · ซัมเมอร์ฮิลล์ · ไก่ป่า · ธีระ · ซันเดย์ · LIVERPI · เจมส์ ลาลิกา · เอล นินโญ่ · อีกา · มอนตี้ · คุณเฉียบ · อาเล่แมน · NO.10 · เปริมี่ · เสือเตี้ย · เต็ก บางจาก · ดร. พิว · SUNNY · ไกด์เถื่อน · TeeNo · โกสุ่ย · พาสต้า · โกลเด้นบอล · ปีเตอร์โบ๊ท
ระวิ โหลทอง · วิลักษณ์ โหลทอง · วรรคสร โหลทอง
วัดโพงพาง

| วัดโพงพาง |
| --- | --- |

ชื่อสามัญ: วัดโพงพาง, วัดนอก
ที่ตั้ง: ตำบลบางขันแตก อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระอธิการสมาน จนฺทวโส
 สถานีย่อยพระพุทธศาสนา
วัดโพงพาง เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลบางขันแตก อำเภอเมืองสมุทรสงคราม จังหวัดสมุทรสงคราม มีเจ้าอาวาส คือ พระอธิการสมาน จนฺทวโส
วัดโพงพาง แต่เดิมตั้งอยู่ฝั่งแม่น้ำแม่กลอง แต่ถูกน้ำเซาะตลิ่งพังลงน้ำไป จึงได้อพยพรื้อถอนมารวมกับวัดที่อยู่ใกล้เคียง ชื่อว่า "วัดขี้เหล็กบันไดทอง" หรือ "วัดใน" ส่วนวัดโพงพางเดิมชาวบ้านเรียกว่า วัดนอก แต่เมื่อรวมเป็นวัดเดียวกันชาวบ้านยังนิยมเรียกชื่อเดิม "วัดโพงพาง" ทำให้ชื่อวัดขี้เหล็กบันไดทองนั้นหายไป สันนิษฐานว่าได้สร้างวัดโพงพางในสมัยปลายกรุงศรีอยุธยา ครั้นมีภัยจากศึกสงครามก็รกร้างร่วงโรยไป โดยเป็นวัดขึ้นใหม่เมื่อ พ.ศ. 2358  และได้รับพระราชทานวิสุงคามสีมา เมื่อ พ.ศ. 2360
อาคารเสนาสนะและปูชนียวัตถุที่สำคัญ ได้แก่ อุโบสถโบราณ รวมทั้งวิหาร กุฎิ ศาลาการเปรียญ พระพุทธรูปแกะสลักด้วยศิลาแดง พระประธานในอุโบสถ ขนาดหน้าตักกว้าง 38 นิ้ว สูง 54 นิ้ว เป็นของเก่าโบราณ และพระพุทธรูปแก้วมรกต หน้าตักกว้าง 5 นิ้ว สูง 6 นิ้วเศษ